Document ID: 31989R0747

KOMISSION ASETUS (ETY) N:o 747/89,
annettu 22 päivänä maaliskuuta 1989,
tiettyjen ennakolta vahvistettujen vientitukien tarkistuksesta sokerialan hintojen muutoksen vuoksi
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81(1), sellaisena kuin se on viimeksi muutettuna asetuksella (ETY) N:o 2306/88(2), ja erityisesti sen 19 artiklan 3 ja 7 kohdan,
sekä katsoo, että
sokerin vientitukien myöntämistä koskevista yleisistä säännöistä 18 päivänä kesäkuuta 1968 annetun neuvoston asetuksen (ETY) N:o 766/68(3), sellaisena kuin se on viimeksi muutettuna asetuksella (ETY) N:o 1489/76(4), 12 artiklassa säädetään erityisesti, että jos vientitodistushakemuksen ja siihen liitetyn tuen ennakkovahvistushakemuksen jättöpäivän ja vientipäivän välisenä aikana sokerialan yhteisen markkinajärjestelyn mukaan vahvistetut sokerin hinnat muuttuvat, voidaan säätää tuen määrän tarkistuksesta,
tätä tuen määrän tarkistusta koskevaa periaatetta on nyt sovellettu useiden markkinointivuosien ajan tuotantoylijäämän vientisitoumuksia koskevien tarjouskilpailujen yhteydessä ennakolta vahvistettujen tukien osalta; tämän vuoksi sokerimarkkinoiden paremman hallinnon varmistamiseksi olisi käytettävä myös johdonmukaisesti hyväksi tätä mahdollisuutta tarkistaa tuet sellaisille valkoiselle sokerille, raakasokerille, sokerisiirapeille ja isoglukoosille, jotka viedään vientitukien myöntämistä ja niiden määrän vahvistamisperusteita koskevista yleisistä säännöistä perustamissopimuksen liitteeseen II kuulumattomina tavaroina vietävien tiettyjen maataloustuotteiden osalta 11 marraskuuta 1980 annetun neuvoston asetuksen (ETY) N:o 3035/80(5), sellaisena kuin se on viimeksi muutettuna asetuksella (ETY) N:o 3209/88(6), liitteissä luetteloituina tavaroina ja jotka tuet on vahvistettu ennakolta ennen kyseisen interventiohinnan muuttamista ja joiden osalta vastaavat viennin tullimuodollisuudet on täytetty kyseisenä päivänä tai sen jälkeen; asetuksen (ETY) N:o 3035/80 5 artiklan 2 kohdassa säädetään ennakkovahvistusjärjestelmän alaisen tuen määrän tarkistamisesta samojen sääntöjen mukaan, joita sovelletaan sellaisenaan vietäviä perustuotteita koskevien tukien ennakkovahvistukseen; täten tämä tarkistus on suoritettava todistushakemuksen jättöpäivänä voimassa olevan kyseisen sokerin interventiohinnan ja saman sokerin vientipäivänä voimassa olevan interventiohinnan erotuksen mukaan molempien hintojen ollessa korotettuina kyseisen hinnan kanssa samanaikaisesti sovellettavalla varastointimaksulla,
tiettyjen asetuksen (ETY) N:o 1785/81 1 artiklan 1 kohdan d alakohdassa tarkoitettujen tuotteiden sekä valkoisen kandisokerin ja raa'an kandisokerin kaupan määrän kehityksen vuoksi tätä tukien tarkistusmahdollisuutta olisi sovellettava näihin tuotteisiin samoin edellytyksin, ja yhdenveroisen kohtelun varmistamiseksi olisi kyseinen mahdollisuus ulotettava myös isoglukoosiin, kun kyseiset tuotteet viedään sellaisenaan,
alan moitteettoman hallinnon varmistamiseksi on siten aiheellista täsmentää tiettyjä yksityiskohtaisia hallinnollisia ja teknisiä sääntöjä kyseistä perustuotetta koskevan tuen tarkistuksen yhdenmukaisen soveltamisen mahdollistamiseksi, ja
tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1 Jos muita kuin alijäämäalueita varten ecuina vahvistettu valkoisen sokerin interventiohinta muuttuu vientitodistushakemuksen ja siihen liitetyn tuen ennakkovahvistushakemuksen jättöpäivän ja vientipäivän välisenä aikana, kyseinen vientituki tarkistetaan edellä mainituin edellytyksin.
2 Edellä olevaa 1 kohtaa sovelletaan tämän asetuksen liitteessä I tarkoitettuihin sellaisenaan vietäviin tuotteisiin sekä tämän asetuksen liitteessä II tarkoitettuihin asetuksen (ETY) N:o 3035/80 liitteissä lueteltuina tavaroina vietäviin tuotteisiin.
3 Edellä 1 kohdassa tarkoitetun tarkistuksen soveltamiseksi kyseisen vientitodistuksen liikkeellelaskevan jäsenvaltion toimivaltaisen viranomaisen on antaessaan todistuksen täydennettävä sitä seuraavalla merkinnällä:
"tarkistettava komission asetuksen (ETY) N:o 747/89 (EYVL N:o L 80, 23.3.1989, s. 48) mukaisesti kyseisen uuden interventiohinnan täytäntöönpanopäivästä toteutuneen viennin osalta."
Edellä 1 kohdassa tarkoitetussa tapauksessa kyseisen vientitodistuksen haltijan tai siirronsaajan, jos todistus siirretään toiselle, on esitettävä se liikkeellelaskevan jäsenvaltion toimivaltaiselle viranomaiselle asianomaisia määriä koskevien viennin tullimuodollisuuksien täyttämisen mahdollistamiseksi. Tämän viranomaisen on merkittävä sovellettava tarkistus kohtaan "Erityismerkinnät" ja leimattava kohta leimasimellaan.
2 artikla
CN-koodiin 1701 99 10 kuuluvien liitteissä I ja II olevien valkoisten sokereiden osalta 1 artiklassa tarkoitettu tarkistus suoritetaan lisäämällä vientitukeen tai, tapauksen mukaan, vähentämällä vientituesta muille kuin alijäämäisille alueille vahvistetun, vientitodistushakemuksen jättöpäivänä sovellettavalla varastointimaksulla korotetun valkoisen sokerin interventiohinnan ja vientipäivänä sovellettavalla varastointimaksulla korotetun vastaavan valkoisen sokerin hinnan ecuina 100:aa kilogrammaa kohti ilmaistu erotus.
3 artikla
Kun on kyse tämän asetuksen liitteissä I ja II olevista tuotteista, jotka kuuluvat:
a) CN-koodeihin 1701 91 00, ex 1701 99 90 sekä 1702 60 90, 1702 90 60, 1702 90 71, ex 1702 90 90 ja 2106 90 59, 2 artiklan mukaan vahvistettua tarkistusta sovelletaan kyseisen tuotteen yhtä sakkaroosipitoisuusprosenttia kohti määrän vastatessa yhtä sadasosaa mainitun artiklan mukaisesti vahvistetusta erotuksesta;
b) CN-koodeihin 1702 40 10, 1702 60 10, 1702 90 30 ja 2106 90 30, 2 artiklan mukaisesti vahvistettua tarkistusta sovelletaan 100 kilogrammaan kyseisen tuotteen kuiva-ainetta.
4 artikla
1 Kun on kyse CN-koodeihin 1701 11 90 ja 1701 12 90 kuuluvista, liitteissä I ja II olevista vakiolaatuisista raakasokereista, 1 artiklassa tarkoitettu tarkistus suoritetaan lisäämällä vientitukeen tai, tapauksen mukaan, vähentämällä vientituesta vientitodistushakemuksen jättöpäivänä sovellettavalla varastointimaksulla korotetun samana päivänä sovellettavan raakasokerin interventiohinnan ja vientipäivänä sovellettavalla varastointimaksulla korotetun vastaavan raakasokerin samana päivänä sovellettavan hinnan ecuina 100 kilogrammaan sokeria ilmaistu erotus.
2 Jos raakasokerin saanto poikkeaa neuvoston asetuksessa (ETY) N:o 431/68(7) tarkoitetusta vakiolaadun määritelmästä, 1 kohdan mukaisesti tarkistettu tuen määrä mukautetaan maksamista varten komission asetuksen (ETY) N:o 837/68(8) 2 artiklan mukaisesti.
5 artikla
Tämä asetus tulee voimaan 1 päivänä huhtikuuta 1989.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä maaliskuuta 1989.

Labels: 2
3
17